อนาวิน จูจีน

อนาวิน จูจีน (เกิดวันที่ 13 มีนาคม พ.ศ. 2530) เป็นนักฟุตบอลชาวไทยจากจังหวัดนครสวรรค์ ปัจจุบันเล่นให้กับหนองบัว พิชญ ในไทยลีก 2 ในตำแหน่งปีกขวา

**สโมสร**
อนาวิน เกิดในจังหวัดนครสวรรค์ เริ่มต้นศึกษาชั้นมัธยมศึกษาปีที่ 1 ที่โรงเรียนกีฬาอ่างทอง เขาเริ่มเล่นฟุตบอลในระดับสโมสรกับธนาคารกรุงไทย โดยใช้เวลาถึง 3 ปี ถึงมีโอกาสได้เล่นชุดใหญ่ แต่ส่วนใหญ่จะได้เป็นแค่ตัวสำรอง ต่อมาหลังจบฤดูกาล 2551 สโมสรธนาคารกรุงไทยประสบปัญหาไม่สามารถจดทะเบียนเป็นนิติบุคคลได้ จึงโอนสิทธิการเล่นในไทยพรีเมียร์ลีกรวมถึงผู้เล่นของทีมให้กับสโมสรบางกอกกล๊าส อนาวินจึงเป็นผู้เล่นของบางกอกกล๊าสในฤดูกาล 2552 ต่อมาหลังจากจบไทยพรีเมียร์ลีก ฤดูกาล 2555 

**บุรีรัมย์ ยูไนเต็ด**

**ฤดูกาล 2556**
อนาวิน ได้ย้ายเข้าร่วมทีมบุรีรัมย์ ยูไนเต็ด ในปี พ.ศ. 2556 ด้วยสัญญา 2 ปี ด้วยค่าตัว 2 ล้านบาท เขาลงเล่นในเกมลีกครั้งแรกในวันที่ 3 มีนาคม ปีเดียวกัน ในเกมเหย้ากับสุพรรณบุรี โดยทั้งสองทีมเสมอกันด้วยคะแนน 1–1
ในวันที่ 20 เมษายน อนาวิน ทำประตูแรกในลีกให้กับทีมได้ในเกมกับเชียงราย ยูไนเต็ด ที่ยูไนเต็ด สเตเดียม โดยเป็นประตูแรกของเกมในนาทีที่ 6 ซึ่งผลจบลงด้วยการเสมอกันที่ 2–2

**ฤดูกาล 2559**
ในวันที่ 23 เมษายน พ.ศ. 2559 อนาวินทำประตูแรกในไทยลีก ฤดูกาล 2559 ช่วยให้บุรีรัมย์บุกไปเอาชนะสุโขทัยที่สนามทีโอที 1–0 ต่อมาในวันที่ 22 พฤษภาคม พ.ศ. 2559 อนาวินทำประตูที่ 2 ในลีก ช่วยให้บุรีรัมย์บุกไปเอาชนะบางกอกกล๊าสที่ลีโอสเตเดียม 2–0 ต่อมาในวันที่ 15 มิถุนายน พ.ศ. 2559 ช้าง เอฟเอคัพ รอบ 64 ทีมสุดท้าย อนาวินทำหนึ่งประตูช่วยให้บุรีรัมย์เปิดบ้านเอาชนะม.วงษ์ชวลิตกุล 8–0 ผ่านเข้าสู่รอบ 32 ทีมสุดท้ายได้สำเร็จ ต่อมาในวันที่ 17 กรกฎาคม พ.ศ. 2559 อนาวินทำประตูที่ 3 ในลีก ช่วยให้บุรีรัมย์เปิดบ้านเอาชนะพัทยา ยูไนเต็ด ไปได้ 4–2

**สุพรรณบุรี**
ในเดือนกุมภาพันธ์ พ.ศ. 2560 อนาวินได้อำลาบุรีรัมย์ และย้ายไปเล่นให้กับสุพรรณบุรี สโมสรร่วมลีกเดียวกัน

**พีทีที ระยอง**
ในเดือนพฤษภาคม พ.ศ. 2561 อนาวินได้ย้ายไปเล่นให้กับพีทีที ระยอง ในไทยลีก 2 เขามีส่วนช่วยให้สโมสรเลื่อนชั้นสู่ไทยลีก ฤดูกาล 2562 ได้สำเร็จ

**ทีมชาติ**
ในช่วงที่อนาวินศึกษาระดับมัธยมศึกษาที่โรงเรียนกีฬาอ่างทอง เขาได้รับคัดเลือกเพื่อเป็นตัวแทนนักฟุตบอลเยาวชนทีมชาติไทยรุ่นอายุ 18 ปี ไปแข่งขันที่อินโดนีเชีย อนาวินเริ่มเป็นที่รู้จักมากขึ้นเมื่อครั้งเป็นตัวแทนประเทศไปแข่งรายการ "เป๊ปซี่ เวิลด์ ชาลเลนจ์" ร่วมกับวิสูตร บุญเป็ง ได้มีโอกาสแสดงความสามารถให้ทั่วโลกได้รับรู้ ก่อนจะได้รับรองชนะเลิศกลับมา จากนั้นได้รับการคัดเลือกเข้าทีมเยาวชนทีมชาติไทยรุ่นอายุ 20 ปี 
อนาวินลงเล่นให้กับทีมชาติไทยรุ่นอายุไม่เกิน 23 ปี นัดแรก เมื่อวันที่ 4 ธันวาคม พ.ศ. 2552 พบกับเวียดนาม และทำประตูแรกได้ในนัดพบกับติมอร์-เลสเต ในการแข่งขันฟุตบอลชายในกีฬาซีเกมส์ ครั้งที่ 25 ณ นครเวียงจันทน์ ประเทศลาว

**เกียรติประวัติ**
บางกอกกล๊าส- ฟุตบอลชิงถ้วยพระราชทานควีนสคัพ 
** 16px ชนะเลิศ (1) : 2553- สิงคโปร์คัพ 
** 16px ชนะเลิศ (1) : 2553
บุรีรัมย์ ยูไนเต็ด- ไทยลีก: 2556, 2557, 2558- ไทยเอฟเอคัพ: 2556, 2558- ไทยลีกคัพ: 2556, 2558- โตโยต้า พรีเมียร์คัพ: 2557, 2559- ฟุตบอลชิงถ้วยพระราชทานประเภท ก.: 2556, 2557, 2558, 2559- แม่โขงคลับแชมเปียนชิพ: 2558, 2559
ดราก้อน ปทุมวัน กาญจนบุรี
*ไทยลีก 3 โซนภาคตะวันตก: 2565–66

**สถิติ**

**ระดับสโมสร**

**อ้างอิง**
หมวดหมู่:นักฟุตบอลชายชาวไทย
หมวดหมู่:นักฟุตบอลจากจังหวัดนครสวรรค์
หมวดหมู่:ผู้เล่นสโมสรฟุตบอลธนาคารกรุงไทย
หมวดหมู่:ผู้เล่นสโมสรฟุตบอลบีจี ปทุม ยูไนเต็ด
หมวดหมู่:ผู้เล่นสโมสรฟุตบอลบุรีรัมย์ ยูไนเต็ด
หมวดหมู่:ผู้เล่นสโมสรฟุตบอลสุพรรณบุรี
หมวดหมู่:ผู้เล่นสโมสรฟุตบอลพีทีที ระยอง
หมวดหมู่:ผู้เล่นสโมสรฟุตบอลประจวบ
หมวดหมู่:ผู้เล่นสโมสรฟุตบอลอุดรธานี
หมวดหมู่:ผู้เล่นสโมสรฟุตบอลหนองบัว พิชญ
หมวดหมู่:ผู้เล่นสโมสรฟุตบอลพลังกาญจน์
หมวดหมู่:ผู้เล่นในไทยลีก
หมวดหมู่:ผู้เล่นในไทยลีก 2
หมวดหมู่:ปีกฟุตบอล